Diari Oficial de la Generalitat Valenciana


Sumari del DOGV 3085, del 24-09-1997 (1997/2798)

DECRET 241/1997, de 23 de setembre, del Govern Valencià, pel qual es modifica el Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/09/23/241/dof/vci/html**

### Dades del document

Número de DOGV
:   3085

Data del DOGV
:   24-09-1997

Secció del DOGV
:   DISPOSICIONS GENERALS

Número del document
:   1997/2798


Data del document
:   23-09-1997

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 241/1997, de 23 de setembre, del Govern Valencià, pel qual es modifica el Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència de la Generalitat Valenciana.  
El Decret 30/1997, de 26 de febrer, del Govern Valencià, va aprovar el vigent Reglament Orgànic i Funcional de la Conselleria de Presidència de la Generalitat Valenciana.  
El Decret 240/1997, de 23 de setembre, ha procedit a una reassignació de funcions de l'oficina del portaveu i, en conseqüència, s'ha creat, en substitució d'aquesta oficina, en la Conselleria de Presidència, una direcció general denominada de Comunicació, que assumeix part de les funcions que el Decret 30/1997, de 26 de febrer, encomanava a la mencionada oficina. Això fa necessari modificar el primitiu disseny organitzatiu de la Conselleria de Presidència.  
En conseqüència, i després de la deliberació del Govern Valencià, en la reunió del dia 23 de setembre de 1997, a proposta del conseller de Presidència, i en virtut de les atribucions conferides pels articles 35.f), 69 i 70 de la Llei 5/1983, de 30 de desembre, de Govern Valencià,  
DECRETE  
Article únic  
Es modifiquen el articles 3, 7, 9 i el capítol V del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, que quedaran redactats de la forma següent:  
«Article 3  
El nivell directiu està integrat per:  
1. Subsecretaria de Planificació i Relacions Externes.  
2. Secretariat del Govern i Relacions amb les Corts, amb rang de subsecretaria.  
3. Secretari General.  
4. Direcció General de Comunicació.  
5. Direcció General d'Interior.  
6. Direcció General de Relacions Externes.  
7. Delegacions territorials del Govern Valencià.  
En cas de produir-se una vacant, absència o malaltia del conseller, i llevat del que s'estableix en l'article 16.i) de la Llei de la Generalitat Valenciana 5/1983, de 30 de desembre, de Govern Valencià, aquest serà substituït en les seues funcions segons l'ordre abans establit, excepte resolució expressa respecte d'això del conseller.  
Les substitucions entre la resta d'òrgans seran resoltes pel conseller. Tot això, sense perjudici de les delegacions previstes en l'article 68 de la Llei de la Generalitat Valenciana 5/1983, de 30 de desembre, de Govern Valencià.»  
«Article 7  
Constitueixen òrgans directius depenents directament del conseller de Presidència de la Generalitat Valenciana, els següents:  
1. La Subsecretaria de Planificació i Relacions Externes.  
2. La Subsecretaria del Secretariat del Govern i Relacions amb les Corts.  
3. La Secretaria General.  
4. Direcció General de Comunicació.  
5. Direcció General d'Interior.»  
«Article 9  
1. El Gabinet del Conseller és l'òrgan de suport, assessorament i assistència immediata al titular de la Conselleria, de qui depén directament.  
2. Es podran constituir com a òrgans assessors del conseller els que, amb aquest caràcter i en relació amb matèries o serveis específics, es consideren convenients.»  
«CAPÍTOL V  
De la Direcció General de Comunicació  
Article 17  
La Direcció General de Comunicació, que dependrà directament del conseller, és l'òrgan directiu que té atribuïda la gestió del règim jurídic dels mitjans de comunicació social, així com la preparació, investigació i desenvolupament legislatiu de la comunicació social en el marc de les normes bàsiques de l'Estat i de la Unió Europea. Al mateix temps, assumeix la tutela administrativa derivada de l'aplicació de la Llei de Radiotelevisió Valenciana i resta de lleis que concurrents.  
En matèria de publicitat institucional i anuncis oficials, aquesta Direcció General té encomanades les competències de procurar l'homogeneïtzació de la imatge de la Generalitat Valenciana, mitjançant la coordinació, supervisió i autorització prèvia de les campanyes publicitàries i contractacions i insercions d'aquest caràcter, produïdes en l'àmbit del Govern Valencià i organismes i entitats depenents de les seues conselleries.  
Article 18  
En particular, la Direcció General de Comunicació té encomanades les funcions següents:  
a) La inspecció i control, així com la redacció dels oportuns informes, respecte als continguts de Radiotelevisió Valenciana i dels serveis de televisió el títol habilitant dels quals siga atorgat per la Generalitat Valenciana.  
b) L'elaboració de criteris sobre la difusió de la imatge institucional i de l'activitat de la Generalitat Valenciana i la coordinació, supervisió i autorització prèvia de la publicitat institucional.  
c) Proposta de normativa per a la regulació i planificació de les telecomunicacions a la Comunitat Valenciana.  
d) Assessorament, planificació i gestió del règim jurídic dels mitjans de comunicació social.»  
DISPOSICIÓ FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 23 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Presidència,  
JOSÉ JOAQUÍN RIPOLL SERRANO


Còpia Permalink ELI